Source: http://docplayer.fi/1871702-Langattoman-teknologian-riskit.html
Timestamp: 2017-08-19 03:58:35+00:00
Document Index: 26685223

Matched Legal Cases: ['kko ', 'kko ', 'in dubio', 'tuomioistuin ', 'Tuomioistuin ', 'kko ']

Langattoman teknologian riskit - PDF
Download "Langattoman teknologian riskit"
1 Eeva-Johanna Eloranta (toim.) Langattoman teknologian riskit Onko huoli matkapuhelinsäteilyn terveysvaikutuksista turhaa?
2 Eeva-Johanna Eloranta (toim.) Langattoman teknologian riskit Onko huoli matkapuhelinsäteilyn terveysvaikutuksista turhaa? All truth passes through three stages. First, it is ridiculed. Second, it is violently opposed. Third, it is accepted as being self-evident. -Arthur Schopenhauer 1
3 Sisällysluettelo Johdanto Langattomat laitteet yleistyvät, onko meillä syytä huoleen? Eeva-Johanna Eloranta sivu 3 Varovaisuusperiaate ympäristöoikeudellisena normina: esimerkkinä tukiasemien sijoittelu Henrik Elonheimo sivu 10 Terveys ja mobiiliteknologiat Suosituksia riskien vähentämiseksi Mikko Ahonen sivu 18 Sähköherkkyys vamman perusteena: mitä sähköherkkyydellä tarkoitetaan? Marjukka Hagström sivu 26 Lääkärit ja sähköherkkyys Liisa Sulkakoski sivu 35 Sähköherkän elämää ja miten sitä voisi helpottaa Hanna Nurminen sivu 38 Kirjoittajat Liitteet 2
4 Johdanto Langattomat laitteet yleistyvät, onko meillä syytä huoleen? Eeva-Johanna Eloranta Langattoman teknologian myötä kännykät, älypuhelimet, läppärit, taulutietokoneet ja monet muut langattomat sovellukset ovat tulleet osaksi jokapäiväistä elämäämme. Lähes missä vain voi soittaa, lukea sähköpostia, hakea tietoa verkosta, käydä nettikaupassa, lukea sähkömittaria etänä tai navigoida perille langattomien sovellusten avulla, jotka myös lisääntyvät koko ajan. Elämää on enää vaikeaa kuvitella ilman langatonta teknologiaa. Langaton teknologia ja sen myötä radiotaajuinen sähkömagneettinen säteily lisääntyy ympärillämme koko ajan. Mitä tämä säteily on, miten ja miltä taholta sitä säännellään vai säännelläänkö lainkaan? Mitä tutkimustieto kertoo radiotaajuisen sähkömagneettisen säteilyn haitoista? Miten voimme hallita mahdollisia riskejä? Tarvitsisimmeko me kansalaisina ohjeistusta langattomien laitteiden turvalliseen käyttöön tai tarvitsevatko lapsemme ja nuoremme erityistä suojaa uuden teknologian mahdollisilta vaaroilta vaikkapa vain varmuuden vuoksi? Pitäisikö suomalaisen yhteiskunnan nykyistä enemmän normittaa ja säännellä vaikkapa lainsäädännöllä näiden laitteiden käyttöä, sijoittelua ja tehoja? Näitä kysymyksiä heräsi mielessäni vuonna 2011 kun kansanedustajana törmäsin ensi kerran kysymykseen langattoman teknologian terveysvaikutuksista. Väestön terveydestä huolestuneena tein alkuvuonna 2013 aiheesta kirjallisen kysymyksen hallitukselle otsikolla Langattoman teknologian haittavaikutukset. Kysymykseni (KK 41/2013 vp) kuului: Mihin toimenpiteisiin hallitus aikoo ryhtyä ennaltaehkäistäkseen ja suojellakseen etenkin lapsia ja nuoria langattomien lähettimien aiheuttaman radiotaajuisen säteilyn haitoilta? Kysymykseeni ministeriöstä saamani vastaus antoi ymmärtää, ettei vaaraa ole. Vastauksen mukaan: Langattomat verkot (mm. WLAN) ja matkapuhelintukiasemat altistavat väestöä hyvin heikolle radiotaajuiselle säteilylle, joka alittaa selvästi voimassa olevat altistumisrajat. Suomessa väestön altistumista radiotaajuiselle säteilylle rajoitetaan sosiaali- ja terveysministeriön (STM) asetuksella 3
5 294/2002. Asetuksen enimmäisarvot ovat yhdenmukaiset Euroopan unionin neuvoston suosituksen 1999/519/EY kanssa. Vastaavat rajat ovat käytössä suurimmassa osassa EU-maita. Enimmäisarvot suojaavat kaikilta radiotaajuisen säteilyn tunnetuilta haittavaikutuksilta sekä lyhyt- että pitkäkestoisessa altistumisessa. Näissä kotimaisissa sosiaali- ja terveysministeriön asettamissa raja-arvoissa on kysymys kuitenkin enintään 30 minuutin altistuksesta eikä niissä ole otettu huomioon sitä, että ihminen saattaa samaan aikaan olla altistuneena usean langattoman laitteen lähettämälle radiotaajuiselle säteilylle ja altistus saattaa olla paljon puolta tuntia pidempää tai jopa jatkuvaa. Herääkin kysymys onko jatkuva altistus enää turvallista vaikka lyhyt altistus sitä olisikin? Entä ovatko lapsen vielä kehittyvät aivot erityisen herkät säteilylle ja onko tätä otettu huomioon? Ministeriöstä saamani vastaus jatkuu seuraavasti: Radiotaajuisen säteilyn terveysvaikutuksista on tehty tuhansia tutkimuksia. Kokonaisriskinarviossa on tämän vuoksi syytä arvioida kaikkia julkaisuja kokonaisuutena yksittäisten tutkimusten sijaan. Tieteellisten artikkelien merkityksen ja laadun arvioiminen edellyttää suurta asiantuntemusta kyseiseltä alalta. Tämän vuoksi riskinarvio on järkevää perustaa riippumattomien monialaisten asiantuntijapaneelien tekemiin kirjallisuuskatsauksiin. Näitä ovat julkaisseet muun muassa WHO (World Health Organization), Euroopan komission alainen SCENIHR (Scientific Committee on Emerging and Newly Identified Health Risks), ICNIRP (International Commission on Non-Ionizing Radiation Protection), HPA (Health Protection Agency, UK) ja SSM (Strålsäkerhetsmyndigheten, Ruotsi). Näiden johtopäätökset ovat tiivistettävissä siihen, että nykyisellä raja-arvot alittavalla altistumisella ei ole haitallisia terveysvaikutuksia. Rajojen suuruusluokkaa olevasta altistumisesta tarvitaan kuitenkin lisää tutkimustietoa lopullisen johtopäätöksen tekemiseksi. WHO:n alainen kansainvälinen syöväntutkimuslaitos (IARC) luokitteli vuonna 2011 radiotaajuisen säteilyn mahdollisesti karsinogeeniseksi (luokka 2B). Luokitus perustuu käytännössä vain matkapuhelinten käyttöä koskeviin tutkimuksiin. IARC:n mukaan on saatu rajallinen näyttö kahden aivokasvaintyypin ja matkapuhelimen käytön kausaalisesta yhteydestä. Muiden altistumistyyppien (mm. tukiasemien aiheuttamat taustakentät) sekä muiden syöpätyyppien osalta IARC katsoo todisteet karsinogeenisuudesta riittämättömiksi johtopäätösten tekemiseen. IARC:n 4
6 luokitukseen ei voida vedota puhuttaessa langattomien verkkojen tai matkapuhelintukiasemien riskeistä; näiden aiheuttama altistuminen on selvästi heikompaa kuin matkapuhelinten aiheuttama altistuminen. Vastauksessa mainittu WHO:n syöväntutkimuslaitoksen luokittelu, jossa radiotaajuinen säteily luokiteltiin mahdollisesti karsinogeeniseksi, ei tunnu vastauksessa huolettavan. Tuo luokka 2B on kuitenkin sama luokka missä monet haitalliset kemikaalit kuten DDT ja matalataajuiset magneettikentät ovat. Myös tukiasemien turvallisuus pohdituttaa. Tukiasemalle saatetaan altistua pitkiä aikoja, jopa vuorokauden ympäri, kun taas kännykkä altistaa lähinnä vain sitä käytettäessä. Tulee myös mieleen, että kun on kyseessä mahdollinen karsinogeeni, mistä voidaan päätellä, että esimerkiksi kännykkää heikompi altistus olisi turvallinen? Eihän esimerkiksi tupakansavun, asbestin, pakokaasun tai ympäristömyrkkyjenkään osalta voida puhua, ettei pieni määrä olisi terveydelle haitallinen. Tavallaan turvallista rajaa ei kai voi määritellä, esimerkiksi jos vaikkapa polttaa yhden savukkeen päivittäin, nousee syöpäriski jo siitä. Kansalaisen näkökulmasta tämä edellä pohdittu kyllä kuulostaa huolestuttavalta. Eikö meidän myös Suomessa olisi syytä ottaa nämä kansainväliset varoitukset vakavasti ja ryhtyä toimenpiteisiin terveysriskien ehkäisemiseksi. Miksei mitään tapahdu? Vuonna 2012 teollisuuden rahoituksesta riippumattomat tiedemiehet laativat langattomaan teknologiaan liittyvän BioInitiative-raportin (BioInitative -raportin tiivistelmä ja linkki koko raporttiin löytyy tämän kirjasen lopusta). Tätä varten tutkijat kävivät läpi uutta tutkimusraporttia aiheesta. Esiin nousi huolestuttavia kysymyksiä langattoman teknologian vaikutuksesta terveyteen. Sen mukaan erityisen herkkiä riskeille ovat lapset, raskaana olevat naiset ja perheenlisäystä suunnittelevat. Tutkimusnäyttöä löytyi mm. matkapuhelimen pitkäaikaiskäytön aiheuttamasta altistumisesta pahanlaatuiselle aivokasvaimelle. Raportin tutkijoiden mukaan ihmisen elimistön toiminnot ovat pitkälti biosähköisiä; mm. sydämen ja aivojen säätelymekanismit tapahtuvat biosähköisten signaalien avulla. Ympäristön keinotekoiset sähkömagneettiset kentät voivat vaikuttaa näihin elimistön tärkeisiin biologisiin järjestelmiin. Euroopan ympäristövirasto (EEA) kehottikin raportin pohjalta noudattamaan varovaisuutta uuden teknologian käytössä. 5
7 Olemmeko olleet varovaisia Suomessa? Olemmeko tiedottaneet tästä kansalaisille tarpeeksi? En ainakaan itse ollut aikaisemmin edes tietoinen riskeistä. Ministeriöstä saamassani vastauksessakin todetaan, että turhan matkapuhelinaltistumisen välttäminen on järkevää etenkin lasten osalta. Matkapuhelinten terveysvaikutuksiin sisältyy toistaiseksi joitakin epävarmuuksia. Tämän vuoksi STUK on todennut kannanotossaan vuonna 2009, että turhan altistumisen välttäminen on järkevää. Suositus kohdennettiin erityisesti lapsille muun muassa siksi, että lapsia koskevaa tutkimustietoa on varsin vähän ja lapset ehtivät altistua pidempään kuin aikuisena matkapuhelimen käytön aloittaneet. Altistumisen välttäminen ei estä tekniikan hyödyntämistä, koska altistumista voidaan vähentää merkittävästi yksinkertaisilla menetelmillä. Miksi tämän suosituksen toteaminen on jäänyt vain kertaluonteisen STUKin tiedotteen varaan eikä väestölle tiedoteta riskeistä jatkuvasti? Miksi toimenpiteisiin esimerkiksi lasten ja nuorten suojaamiseksi kouluissa ja päiväkodeissa ei ole ryhdytty vaikka langaton teknologia leviää sinne vauhdilla? Mitä ovat ne yksinkertaiset menetelmät, joilla altistumista voidaan välttää? Koulutuspolitiikassa tavoitteena on, että uusissa koulujen ja oppilaitosten oppimisympäristöissä voitaisiin ottaa yhä enemmän käyttöön tietotekniikkaa. Tavoitteena on, että jokaisella oppilaalla olisi oma kannettava tietokoneensa tai taulutietokoneensa varustettuna mieluiten juuri langattomalla yhteydellä, niinpä niiden määrä oppilaitoksissa kasvaa koko ajan. Uudistus ei ole riskitön. Säteilyturvakeskuksen mukaan Wlan-reitittimien ja älypuhelinten säteily pysyy kaukana suurimmista sallituista säteilytasoista eikä niistä ole sen mukaan vaaraa lapsille. Nämä sosiaali- ja terveysministeriön hyväksymät normit ottavat kuitenkin huomioon vain lyhytaikaisen 30 minuutin altistumisen, mutta ei esimerkiksi koko koulupäivän mittaista pitkää altistusta. Jotkut asiantuntijat pitävät erityisen riskialttiina tilannetta, jossa kaikilla oppilailla luokkahuoneessa on langaton Wlan-yhteys käytössä samanaikaisesti, koska säteilytasot silloin kasvavat. Euroopan neuvoston suositus vuodelta 2011 (The potential dangers of electromagnetic fields and their effect on the environment. Doc Euroopan neuvoston suositus löytyy liitteenä tämän kirjasen lopusta.) suosittaa jäsenvaltioita 6
8 esimerkiksi välttämään langattoman teknologian käyttöä kouluissa ja esikouluissa lasten erityisen herkkyyden ja terveysriskeihin liittyvän epävarmuuden vuoksi. Miksemme Suomessa ole ottaneet tätä suositusta vakavammin? Euroopan neuvoston suositus löytyy liitteenä tämän kirjasen lopusta. Lisäksi jopa langattomien laitteiden valmistajat varoittavat terveysriskeistä; esimerkiksi matkapuhelinten käyttöohjeissa varoitetaan pitämästä puhelinta kehoa vasten ja modeemin ohjekirjassa lukee: Langattomia laitteita ei tule asentaa lasten ja nuorten makuuhuoneisiin (https://www.telewell.fi/files/ohjekirjat/tw- EA510V3C_3G4G_FINNISH_MANUAL_final.pdf.) Toteutuvatko nämä ohjeet käytännössä? Onko niistä tiedotettu tarpeeksi? On selvää, että tutkimusta aiheesta ei ole tehty vielä riittävästi eikä kaikkia vaikutusmekanismeja vielä tunneta. Jo tähän mennessä tehty tutkimus, esimerkiksi tuo BioInitiative-raportti, herättää kuitenkin suuren huolen etenkin lasten ja nuorten terveydestä kun langaton teknologia koko ajan lisääntyy. Lasten ja nuorten altistuksen vähentämiseksi olisikin syytä varmistaa, että kouluilla on aina käytössään turvallinen kaapeliyhteys nettiin. Viranomaistahot monissa maissa suosittavat kaapeloituja nettiratkaisuja. Tuleekin pohtia pitäisikö langaton teknologia kokonaan kieltää kouluissa tai rajoittaa sitä. Pitäisikö perustaa matkapuhelinsäteilystä vapaita alueita julkisiin tiloihin? Suomessa hallitus korostaa uuden nopeamman ja kattavamman LTE-tekniikan ja 4G verkon tulevaisuuden mahdollisuuksia. Se läpäisee paremmin rakenteitakin myös koulujen. Kuulostaa huolestuttavalta? Pitäisikö vaikkapa vain varmuuden vuoksi, varovaisuusperiaatteen mukaisesti miettiä varokeinoja mahdollisten riskien ehkäisemiseksi siihen asti kunnes lisää tutkimustietoa saadaan? Asiaan perehtyessäni tuli esiin, että on myös olemassa ihmisiä, jotka ovat herkistyneet sähkömagneettiselle säteilylle. Sähkömagneettinen säteily aiheuttaa sähköherkille oireita, jotka vaihtelevat eri henkilöiden välillä. Oireet vaihtelevat ihon polttelusta ja pistelystä päänsärkyyn, huimaukseen, sydänoireisiin, hengenahdistukseen, koordinaatiohäiriöihin, tinnitukseen, uupumukseen, keskittymisvaikeuksiin, muistihäiriöihin sekä lihas- ja nivelkipuihin. Miten heidän asemansa ja toimintakykynsä voitaisiin turvata? Sähköherkkyys on oireyhtymä, jolla ei ole Suomessa vielä virallista diagnoosia. Suomalaiseen tautiluokitukseen 7
9 on todennäköisesti kuitenkin ensi vuoden alussa tulossa lisäys R68.81 Jatkuva tai toistuva poikkeuksellinen herkkyys ympäristön tavanomaisille tekijöille. Tätä yhtenäistä nimikettä voidaan jatkossa käyttää kaikissa ympäristöherkkyyksissä, johon myös sähköherkkyysoireet kuuluisivat. Näin ympäristöherkkyydestä kärsivät potilaat voidaan entistä paremmin tunnistaa ja tämän avulla ohjeistaa hoito ja kuntoutustoimenpiteet sekä tunnistaa heidän asemansa. Ehdotetun nimikkeen avulla voidaan entistä paremmin myös tutkia ja seurata ympäristöherkkyyden esiintymistä Suomessa. Tämä mahdollistaa oireiden, käytettyjen diagnostisten tutkimusten, hoidon ja kuntoutuksen tarkemmat selvitykset. Näiden lukuisten avoimien kysymysten takia pyysin muutamia alan asiantuntijoita alkuvuodesta 2014 pohtimaan asiaa kanssani pienessä, Riskiryhmäksi nimittämässämme työryhmässä. Yhteisen pohdintamme tuloksena syntyi tämä artikkelikokoelma. Oikeustieteen tohtori Henrik Elonheimo pohtii kirjoituksessaan sitä, että elinympäristöömme on päästetty luikertelemaan nykytiedon mukaan vähintään 2B-luokan karsinogeeni ilman, että siitä on käyty tarpeeksi julkista keskustelua. Mikko Ahonen, filosofian tohtori ja tutkija Tampereen yliopistosta kirjoittaa mobiiliteknologioiden terveysvaikutuksista ja riskienhallinnasta. Turun ammattikorkeakoulun Ympäristön radiosäteily Suomessa hankkeen projektipäällikkö ja tutkija Marjukka Hagström kertoo sähköherkkyydestä vamman perusteena ja miten sähköherkkiin suhtaudutaan muissa maissa ja Suomessa. Liisa Sulkakoski toivoo lääkärin näkökulmasta, että sähköherkkyyttä tutkittaisiin enemmän kuin tähän mennessä on tehty ja että potilaat saisivat asiaankuuluvaa kohtelua terveysviranomaisilta ja hoitavilta tahoilta. Hanna Nurminen kertoo millaista on elämä sähköherkkänä ja tuo samalla esiin joitakin kokemuksiin perustuvia huomioita, joiden avulla sähköherkän asemaa voisi helpottaa. Näiden kirjoitusten myötä alkaa tuntua vahvasti siltä, että suuri asennemuutos suhtautumisessa langattomaan teknologiaan on tarpeen. Jos puhuttaisiin tieteen paradigmoista, voitaisiin sanoa, että nyt on käynnissä paradigman muutos joka kohtaa aluksi vastustusta, mutta on kohta uusi mainstream... Nykytilannetta voisi verrata myös teollisen vallankumouksen alkuvaiheisiin, jolloin saastuttava savupiipputeollisuus pilasi hengitysilmaa ja värjäsi kaupungit hiilenmustiksi. Nyt olem- 8
10 me ikään kuin samassa tilanteessa. Olemme hurmaantuneet uuden teknologian tuomiin huikeisiin mahdollisuuksiin ja alamme vasta herätä sen riskeihin. Nyt meidän pitää oppia käyttämään uutta teknologiaa turvallisemmin. Toivottavasti tämän artikkelikokoelman myötä ihmisten tietoisuus asiasta kasvaa, ryhdymme pikaisesti toimiin riskien välttämiseksi ja saamme ennen kaikkea keskustelua syntymään. Haluan kiittää Mikkoa, Henrikiä, Marjukkaa, Hannaa ja Liisaa tälle asialle antamastanne ajasta. Yhteinen toiveemme lienee, että tulevaisuudessa osaamme hyödyntää langatonta teknologiaa terveysriskit turvallisemmin halliten. Kansalais- ja yhteiskuntapoliittinen keskustelu aiheesta alkakoon. Helsingissä Eeva-Johanna Eloranta kansanedustaja, sdp 9
11 Varovaisuusperiaate ympäristöoikeudellisena normina: esimerkkinä tukiasemien sijoittelu Henrik Elonheimo Johdanto Varovaisuudesta voidaan puhua monessa yhteydessä eri elämänalueilla, mutta tämä kirjoitus keskittyy varovaisuuteen virallisena ympäristöoikeudellisena normina. Esittelen varovaisuusperiaatetta yleisesti sekä sovellettuna erityisesti matkaviestintätukiasemien sijoitteluun. Koska langaton viestintä on viime vuosien aikana voimakkaasti lisääntynyt, on myös tarve rakentaa uusia tukiasemia kasvanut. Niitä ei kuitenkaan ole otettu huomioon kaavoituksessa eikä niiden sijoittelua varten ole selkeitä pelisääntöjä. Tarvitaan siis tasapainoilua sekä langattomaan viestintään liittyvien teknisten edellytysten että niiden ihmisten oikeusturvan välillä, joiden työpaikan, kodin tai esimerkiksi koulun läheisyyteen perustetaan säteilylähteitä. Olen tarkastellut organisaatioiden epäeettistä ja rikollista toimintaa jo vuonna 1999 kirjassani Understanding Organizational Wrongdoing. Siinä mainitsin yhtenä mahdollisena kuluttajille markkinoituna vaarallisena tuotteena matkapuhelimet. Kirjoitin, että debate on the possible health effects of mobile phones is still going on, and researchers claim that sure knowledge will not be obtained for a long time. Kirjan kirjoittamisen aikaan yli 40 % suomalaisista käytti matkapuhelinta säännöllisesti. Nyt matkapuhelinta käyttävät lähes kaikki -ja keskustelu terveysvaikutuksista jatkuu. Matkapuhelimen käyttöön on kuitenkin mahdollista jossain määrin itse vaikuttaa, ja jos haluaa vähentää säteilyaltistusta, voi turvautua esimerkiksi hands-free-laitteisiin tai kaiutintoimintoon. Tukiasemasäteily ei kuitenkaan ole niin helposti yksilön itsensä hallittavissa, joten siihen liittyy omanlaisiaan oikeudellisia ongelmia. Vaikka tukiasemien säteily on sinänsä heikompaa kuin matkapuhelimen säteily, sille altistutaan kroonisesti, enemmän tai vähemmän esimerkiksi asuinpaikasta riippuen. On yleinen harhaluulo, että tukiasemasäteily olisi tasaisesti jakautunut ympäristöömme. Näin ei ole, vaan altistumistasossa on suuria eroja esimerkiksi eri asuntojen tai työpaikkojen välillä. 10
12 Tämä kirjoitus keskittyy oikeudelliseen analyysiin; luonnontieteellisen näytön osalta tyydyn viittaamaan Maailman terveysjärjestön (WHO) luokitukseen vuodelta 2011, jonka mukaan radiotaajuinen (radiofrequency, RF) säteily on mahdollinen karsinogeeni (luokka 2B; Baan et al. 2011). Tutkimusnäyttö on ristiriitaista, ja osa tutkijoista on sitä mieltä, että luokitus olisi voinut olla tiukempikin, ainakin todennäköisesti syöpää aiheuttava (luokka 2A; Davis et al. 2013). Tässä on oikeustieteen kannalta juuri ongelman ydin: kuinka meidän pitäisi suhtautua riskeihin, joiden suuruudesta meillä ei ole vielä varmuutta? Mitä varovaisuusperiaate tarkoittaa? Varovaisuusperiaate on yleisesti tunnustettu periaate mahdollisesti terveysriskejä aiheuttavassa toiminnassa, jota tulisi kunnioittaa siinä vaiheessa, kun tieteellinen yhteisö ei ole yksimielinen riskin suuruudesta. Varovaisuusperiaatteesta käytetään Euroopan unionin oikeudessa myös nimitystä ennalta varautumisen periaate. Tämä periaate tarkoittaa, että ympäristönsuojelullisiin toimenpiteisiin voidaan ryhtyä, vaikka täyttä tieteellistä varmuutta ympäristöhaitoista tai niiden taustalla olevista kausaalimekanismeista ei ole. Varovaisuusperiaatteen avulla pyritäänkin ennakoivasti hallitsemaan tilanteita, joihin liittyy epävarmuutta ja tiedon puutetta, ja joissa sääntelyn laiminlyönti voi johtaa korkeisiin kustannuksiin. Varovaisuusperiaate ja säteilylain 2 :n mukainen ns. optimointiperiaate ( terveydelle haitallinen säteilyaltistus pidetään niin alhaisena kuin käytännöllisin toimenpitein on mahdollista ) on hyväksytty viralliseksi osaksi säteilyriskien hallintaa. Säteilyturvakeskuksen (Stuk) tehtävänä on säteilyn vahingollisten vaikutusten estäminen ja rajoittaminen (laki säteilyturvakeskuksesta, 1 ). Stuk on linjannut, että Varovaisuusperiaate on paikallaan silloin, kun on tieteellisillä perusteilla mahdollista olettaa, että riski on olemassa ja siitä voi koitua vakavia ja pysyviä seurauksia luonnolle tai ihmisen terveydelle ja hyvinvoinnille perustavoitteena tulisi olla riskin ehkäiseminen ennen kuin haittaa ehtii ilmetä. Varovaisuusperiaatetta on alettu soveltaa kaikkiin fysikaalisiin ja kemiallisiin haittatekijöihin, jotka voivat olla haitallisia ihmisten, eläinten ja kasvien terveydelle. Monissa tapauksissa on järkevää noudattaa tiettyä varovaisuutta ja vähentää altistumista enemmänkin kuin määräykset edellyttäisivät. (Nyberg & Jokela 2006: ) 11
13 Ennalta varautuminen menee pidemmälle kuin ennaltaehkäisy, koska se ei edellytä tietoa riskin olemassaolosta, vaan riittää että riski voidaan perustellusti olettaa. Tässä myös tieteellisen yhteisön vähemmistön esittämä epäily voi riittää (Kumpula 2004:242 3). Varovaisuusperiaate edellyttää myös, että tieteellisen tiedon vajavuutta ei saa käyttää tekosyynä viivyttää toimenpiteitä. Tieteellisen varmuuden hakeminen yhä uusin lisätutkimuksin on omiaan johtamaan tilanteeseen, jossa vaarat ehtivät realisoitua. (Pirjatanniemi 2005:85 6) Myös Euroopan neuvosto (2011) on todennut, että jos jäädään odottamaan vahvaa tieteellistä tai kliinistä näyttöä, se voi johtaa hyvin korkeisiin terveydellisiin ja taloudellisiin menetyksiin, kuten tapahtui asbestin, lyijypitoisen bensiinin ja tupakan kohdalla. Varovaisuusperiaatteen normipohja ja vaikutus laintulkintaan Varovaisuusperiaatteen normipohjaa voidaan pitää vahvana: Se kuuluu kansainvälisen ympäristöoikeuden perusperiaatteisiin ja muodostaa yhden Euroopan unionin ympäristöpolitiikan kulmakivistä. Periaate on määritelty jo sopimuksessa Euroopan Unionin toiminnasta (191 artikla), jonka mukaan Unionin ympäristöpolitiikka pyrkii suojelun korkeaan tasoon ja perustuu ennalta varautumisen periaatteeseen. Lisäksi periaate on saanut tukea mm. komissiolta tiedonannossa ennalta varautumisen periaatteesta, Euroopan parlamentilta tätä tiedonantoa koskevassa päätöslauselmassa ja ministerineuvoston ennalta varautumisen periaatetta koskevassa Nizzan päätöslauselmassa, jotka kaikki annettiin vuonna Ennalta varautumisen periaate sisältyy myös moniin merkittäviin, Suomeakin sitoviin kansainvälisiin ympäristösopimuksiin ja esimerkiksi Rion julistukseen vuodelta Kun viranomaiset tekevät ympäristöä koskevia päätöksiä, varovaisuusperiaate ohjaa laintulkintaa; lainsäätäjän ohje on, että säännöksiä tulkittaisiin varovaisuusperiaatteen suuntaisesti. Varovaisuusperiaatteen juridinen merkitys lainsäädännön tulkinnallisena ohjenuorana on kasvanut, ja kansainvälisessä ympäristöoikeudessa on tapahtunut olennainen siirtymä varman näytön vaatimisesta kohti varovaisuuden korostamista. (Pirjatanniemi 2005:89 91) Euroopan neuvosto (2011) on suositellut jäsenmaita soveltamaan varovaisuusperiaatetta ihmisoikeuksien näkökulmasta. Ympäristöoikeudelli- 12
14 set periaatteet auttavatkin viranomaisia konkretisoimaan ympäristöön liittyviä perusoikeuksiamme (Kumpula 2004:240). Perustuslakimme (20 ) takaama oikeus terveelliseen ympäristöön edellyttää, että epävarmoissa tilanteissa päätökset tehdään ympäristönäkökulmaa painottaen. Ympäristöoikeudellisen ratkaisutoiminnan ohjenuoran tulisi olla in dubio pro natura : epävarmuus tulee tulkita ympäristön hyväksi. (Pirjatanniemi 2005:91 93) Varovaisuusperiaatteella on myös menettelyllinen ulottuvuutensa, kun arvioidaan, onko kansalaisilla tosiasiallinen vaikutusmahdollisuus ympäristöä koskevaan päätöksentekoon (Kumpula 2004). Ennalta varautumisen periaatteen kautta julkinen valta turvaa jokaiselle oikeuden paitsi terveelliseen ympäristöön, myös osallisuuteen elinympäristöä koskevista päätöksistä sellaisissa tilanteissa, joissa varmuutta jonkin aineen tai toimenpiteen ympäristöllisistä seurauksista ei ole (Pirjatanniemi 2005:93). Ennalta varautumisen periaate näkyy myös tuomioistuinkäytännössä. Unionin tuomioistuin on määritellyt periaatteen painoarvoa siten, että valitessaan sen edellyttämää suojelun tasoa on viranomaisten valinnoissaan asetettava kansanterveyteen, turvallisuuteen ja ympäristönsuojeluun liittyvät vaatimukset taloudellisten intressien edelle. Tuomioistuin on linjannut, että jos on epävarmuutta siitä, onko olemassa ihmisten terveyteen kohdistuvaa vaaraa, tai siitä, minkä laajuinen tämä vaara on, suojaavat toimenpiteet ovat oikeutettuja ilman, että odotetaan, että näiden vaarojen olemassaolo ja vakavuus osoitetaan täysin. Perusteluna tälle linjaukselle on paitsi ennalta varautumisen periaate, myös perussopimuksen mukainen ihmisten terveyden suojelutavoite. (Kumpula 2004:226 8) Läpäisyperiaate puolestaan edellyttää, että perustamissopimuksesta seuraavat ympäristöperiaatteet läpäisevät kaiken päätöksenteon ja ovat punnintatilanteessa lähtökohtaisesti ensisijaisia muihin, kuten taloudellisiin, tavoitteisiin nähden (Kumpula 2004:232). Läpäisyperiaate sitoo jäsenvaltioita, viranomaisia ja tuomioistuimia (Kumpula 2004:218). 13
15 Miten varovaisuusperiaate soveltuu tukiasemien terveysriskeihin? Euroopan ympäristökeskus on tuonut matkapuhelinsäteilyn esiin yhtenä esimerkkinä nousevista terveysriskeistä, joiden hallinnassa pitäisi ottaa oppia vanhoista virheistä ja soveltaa varovaisuusperiaatetta. Ympäristökeskuksen mukaan joidenkin tapausten kohdalla ei ole välitetty siitä, että ihmisille ja ympäristölle kohdistuvista vaaroista on ollut selvä näyttö. (Euroopan ympäristökeskus 2013) Nykyiset tukiasemien säteilyrajat perustuvat oletukseen siitä, että niiden lähettämällä RF-säteilyllä on kudoksiin vain lämmitysvaikutus. Raja-arvoja on arvosteltu siitä, että ne ovat vanhentuneet (esim. Euroopan parlamentin päätöslauselma ) eivätkä perustu riittävään tutkimustietoon (esim. Leszczynski & Xu 2010). Euroopan neuvosto (2011) on vahvasti suositellut ns. ALA- RA-periaatteen ( as low as reasonably achievable ) soveltamista sähkömagneettisen säteilyn raja-arvoihin niin, että huomioon otettaisiin sekä säteilyn lämpö- että biologiset vaikutukset. Myös Euroopan parlamentti on kehottanut huomioimaan erityisesti biologiset vaikutukset, kun arvioidaan sähkömagneettisen säteilyn vaikutuksia terveyteen (Euroopan parlamentin päätöslauselma ). Nykyinen tukiasemien sijoittelupolitiikka on Suomessa varsin sallivaa. Eri viranomaiset nojaavat rutiininomaisesti Stukin linjaukseen, jonka mukaan nykytiedon valossa ei ole estettä perustaa tukiasemia lähes mihin tahansa, kunhan ihmiset eivät pääse aivan kosketusetäisyydelle (http://www.stuk.fi/sateilyn-hyodyntaminen/matkapuhelimet-ja-tukiasemat/fi_fi/matkapuhelinverkko/.) Käytännössä tukiasemien sijainti määrittyykin pitkälti teleoperaattoreiden liiketaloudellisten ja teknisten reunaehtojen mukaan, ja viranomaisten on helppo hyväksyä toimijoiden hakemukset Stukin ohjeisiin (tai niiden puutteeseen) vedoten. Kuten edeltä on käynyt ilmi, varovaisuusperiaate kuitenkin edellyttää, että punnintatilanteessa terveyteen ja ympäristöön liittyvät perusoikeudet menevät taloudellisten intressien edelle ja että tieteellistä tietoa tulkitaan erilaisten varoitusmerkkien, nousevien terveysuhkien ja myös tutkijavähemmistön esittämän epäilyksen valossa. Selkeimpänä esimerkkinä varovaisuusperiaatteen sovellusalasta voidaan pitää tapauksia, joissa tukiasemia on esitetty perustettavaksi, ja perustettukin, tiettyjen erityissuojelua vaativien kohteiden lähelle ja esimerkiksi kou- 14
16 lurakennuksiin. Euroopan parlamentti on nimennyt koulut, päiväkodit, vanhainkodit ja terveydenhoitolaitokset esimerkeiksi sellaisista erityissuojelua vaativista kohteista, joiden etäisyyteen tukiasema-antenneista tulee kiinnittää huomiota yleisen hyödyn nimissä (Euroopan parlamentin päätöslauselma ). Lisäksi esimerkiksi Iso-Britanniassa asiantuntijatyöryhmä päätyi siihen, että ilman vanhempien suostumusta tukiasemia ei tulisi kohdistaa koulujen alueelle (Stewart 2000). Myös Stukin julkaisussa todetaan, että kun pohditaan varovaisuusperiaatteen soveltamista, yhtenä kriteerinä on, altistuvatko lapset (Nyberg & Jokela 2006:519). Lapsia pidetäänkin yleisesti herkempinä erilaisille ympäristöaltisteille; RF-säteilyn osalta on vedottu siihen, että heidän elimistönsä on vasta kehittymässä, heidän altistumisaikansa ehtii olla elämän aikana pidempi, ja säteily imeytyy syvemmälle heidän elimistöönsä kuin aikuisilla (esim. Stewart 2000). Lisäksi Stukin julkaisun mukaan ainakin kotona, pihalla, lastentarhassa ja koulussa esiintyvä sähkömagneettinen kenttä aiheuttaa epäilyksittä merkittävän ajan kestävää altistumista Esimerkiksi asunnot, koulut, päiväkodit ja näihin rinnastettavat, joissa oleskellaan säännöllisesti tai ainakin toistuvasti pitkähköjä aikoja, ovat epäilyksittä sellaisia paikkoja, joissa esiintyvä kenttä altistaa oleskelijaa merkittävän ajan. Samaa on sanottava näiden paikkojen piha-alueista. (Nyberg & Jokela 2006: ) Johtopäätökset ja suositukset Tukiasemien sijoittelua voidaan pitää tyyppitapauksena sellaisesta ympäristöriskiä koskevasta epävarmuudesta, johon varovaisuusperiaatetta voidaan ja tulee soveltaa. Tällä hetkellä viranomaiset tukeutuvat tukiasemien sijoittelussa Säteilyturvakeskuksen ohjeisiin, jotka sallivat tukiasemien perustamisen jopa erityissuojelua vaativiin kohteisiin, joissa oleskellaan pitkiä aikoja, kuten asuinrakennuksiin tai kouluihin. Tällainen viranomaiskäytäntö voidaan varovaisuusperiaatteen valossa kyseenalaistaa, ja tarvitsemme enemmän yhteiskunnallista keskustelua tukiasemien sijoittelupolitiikasta. Varovaisuusperiaatteen ja perusoikeuksien näkökulmasta on ongelmallista, että ihmisiä altistetaan nykytiedon valossa 2B-luokan karsinogeenille vastoin heidän tietoaan ja suostumustaan. 15
17 Tässä kirjoituksessa olen tarkastellut varovaisuusperiaatteen määrittelyä ja merkitystä erityisesti tukiasemien sijoittelun kannalta. Tämä on kuitenkin vain yksi nykyiseen ja koko ajan muuttuvaan säteily-ympäristöömme liittyvä kysymys, jossa varovaisuusperiaatteen tulisi ohjata julkista päätöksentekoa. Varovaisuus tulee ottaa huomioon esimerkiksi myös, kun pohditaan erilaisten uusien säteilylähteiden, (kuten langattomien tablet-laitteiden) ottamista osaksi yleistä oppivelvollisuutta kouluissa tai kun päätetään siitä, rakennetaanko tietoyhteiskuntaa yleisemminkin valokuidun vai erilaisten langattomien ratkaisujen varaan. Lähteet Baan R et al. (2011) Carcinogenicity of radiofrequency electromagnetic fields. The Lancet Oncology, 12(7), Davis D et al. (2013) Swedish review strengthens grounds for concluding that radiation from cellular and cordless phones is a probable human carcinogen. Pathophysiology, 20(2), Elonheimo H (1999) Understanding Organizational Wrongdoing. University of Turku. Publications of the Faculty of Law. Criminal Law and Judicial Procedure, Series B:15. Turku. Euroopan neuvosto (2011) Parlamentaarisen yleiskokouksen päätöslauselma asp?fileid=17994&language=en Euroopan ympäristökeskus (2013) Late lessons from early warnings: science, precaution, innovation. EEA Report No 1/2013. Kumpula A (2004) Ympäristö oikeutena. Suomalaisen lakimiesyhdistyksen julkaisuja, A-sarja N:o 252. Leszczynski D, Xu Z (2010) Mobile phone radiation health risk controversy: the reliability and sufficiency of science behind the safety standards. Health Research Policy and Systems, 8(2). Nyberg H & Jokela K (toim.) (2006) Sähkömagneettiset kentät. Säteilyturvakeskus. 16
18 Pirjatanniemi E (2005) Vihertyvä rikosoikeus. Ympäristökriminalisointien oikeutus, mahdollisuudet ja rajat. Edita. Stewart W (2000) Mobile Phones and Health: A report from the Independent Expert Group on Mobile Phones (IEGMP). org.uk/report/index.htm Tuomisto J (2012) Varovaisuusperiaate ja sen soveltaminen ympäristöterveydessä. Terveyden ja hyvinvoinnin laitos, https:// koulutus.ttl.fi/etaika_tiedostot/2/tapahtumantiedostot/2114/09%20 Soterko%20Tuomisto%20Varovaisuusperiaate.pdf 17
19 Terveys ja mobiiliteknologiat Suosituksia riskien vähentämiseksi Mikko Ahonen Yli miljoona suomalaista kärsii unettomuudesta. Tilastojen valossa vaiva on 2000-luvulta ollut jopa kaksi kertaa yleisempää Suomessa kuin muissa Euroopan maissa (Ohayon & Partinen, 2012). Masennus-, ylivilkkausja särkylääkkeiden kulutus on tasaisesti kasvanut viime vuosina. Meillä on samanaikaisesti OECD:n tilaston mukaan maailman eniten mobiilidataliittymiä väestöön nähden (Taloussanomat, ). Seuraavassa on yhteenveto BioInitiative-raportista (http://tinyurl.com/ BioInitiative-Suomi), joka osoittaa, että ympäristötekijöillä, erityisesti radiotaajuisella säteilyllä (mikroaaltosäteilyllä) on mahdollisesti haitallisia vaikutuksia kansanterveyteen. 25 tiedemiehen koostama BioInitiative-raportti BioInitiative asiantuntijaryhmän mukaan näyttö terveysriskistä on merkittävästi lisääntynyt verrattuna raportin vuonna 2007 julkaistuun versioon. Tämä riski liittyy sähkömagneettisiin kenttiin ja erityisesti langattomien teknologioiden (radiotaajuisen säteilyn) kuormitukseen. Raportissa käydään läpi yli 1800 tieteellistä tutkimusta. Ahkerat matkapuhelinkäyttäjät, lapset ja raskaana olevat naiset ovat erityisiä riskiryhmiä. Epidemiologinen todistusaineisto osoittaa, että radiotaajuinen säteily tulisi luokitella karsinogeeniseksi. Suomessa voimassa olevat ICNIRP/ STM-raja-arvot eivät ole riittäviä suojaamaan kansalaisten terveyttä, koska ne yhtäältä kohdistuvat lyhytkestoiseen, enintään 30 minuutin aikana mitattuun altistukseen ja toisaalta jättävät huomioimatta kokonaan säteilyn kestoajasta riippuvat biologiset vaikutukset. Uusimmat tutkimukset liittävät radiotaajuisen säteilyn hedelmällisyysvaurioihin. Jopa matkapuhelin taskussa tai vyöllä voi vaurioittaa siittiösoluja ja heikentää miesten hedelmällisyyttä. Kannettavat tietokoneet, joissa on langaton Internet-yhteys, voivat myös vahingoittaa sperman DNA:ta. 18
20 Raskaana olevien naisten käyttämät langattomat laitteet kuten matkapuhelimet ja kannettavat tietokoneet voivat haitata sikiön aivojen kehitystä. Tämä vuorostaan on liitetty sekä eläin- että ihmistutkimuksissa ylivilkkauteen, ADHD:hen, oppimisongelmiin ja käyttäytymishäiriöihin. Terveysvaikutuksiin sisältyvät DNA- ja geenivauriot, vaikutukset muistiin, oppimiseen, käyttäytymiseen, huomiokykyyn, uniongelmat, syövät ja hermostolliset sairaudet kuten Alzheimerin tauti. Koko BioInitiative 2012 raportti on saatavilla osoitteessa bioinitiative.org. Riskienhallinnasta ja sen tutkimuksesta Kiinnostuin ensimmäisen kerran mobiiliteknologioiden terveysriskeistä työskennellessäni teleoperaattorilla. Osallistuin vuosina maailman toistaiseksi suurimpaan mobiilioppimisen tutkimusprojektiin (EU IST MOBIlearn). Jo tällöin lasten terveysriskit mobiilipiloteissa puhuttivat, ja esille tuli eettisiä ongelmia. Online Educa Berlin 2008 ja Mlearn Helsinki konferensseissa olen pitänyt esityksen mobiilioppimisen terveysriskeistä ja riskienhallinnasta (http://tinyurl.com/ mlearn2012a). Samoin olen vaimoni Sari Ahosen kanssa perheyhtiömme nimissä kiertänyt viisi vuotta kouluissa opastamassa mobiililaitteiden riskienhallintaa Euroopan Parlamentin ja Euroopan Neuvoston lausuntojen rohkaisemana. Tähän toimintaan motivoi myös yhteistyöni Venäjän säteilyturvaviranomaisten kanssa, joilla on maailman pisin tutkimuskokemus sähkömagneettisten kenttien biologisista vaikutuksista. He näkevät mikroaaltoteknologioiden riskit lapsille erittäin suurina (http://tinyurl.com/rncnirp) ja varoittavat langattoman teknologian asentamisesta päiväkoteihin ja ala-asteelle (http://tinyurl.com/wlanohjeistus). Tarkastelimme yhdessä kroonisen säteilykuormituksen ja matkapuhelintukiasemien terveysriskejä tekemällä katsauksen epidemiologisista tutkimuksista (Khurana et al., 2010). Valtaosa näistä tutkimuksista osoitti, että riskejä on jopa virhemarginaalit huomioiden. Näistä syistä on huolestuttavaa, että Suomen Eduskunnassa julkaistussa Uusi oppiminen -raportissa (Eduskunta, 2013) ei ollut sanallakaan mainittu mobiiliteknologioiden terveysriskeistä lapsille tai käsitelty riskienhallintaa. 19